**Izziņa par atzinumos sniegtajiem iebildumiem par Ministru kabineta noteikumu projektu “Grozījumi Ministru kabineta 2011. gada 19. aprīļa noteikumos Nr. 302 “Noteikumi par atkritumu klasifikatoru un īpašībām, kuras padara atkritumus bīstamus”” (VSS-963)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| - |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Elektroniskā saskaņošana 2019. gada 14. novembrī |
|  |  |
| Saskaņošanas dalībnieki | Tieslietu ministrija, Finanšu ministrija, Ekonomikas ministrija, Sabiedrisko pakalpojumu regulēšanas komisija, Latvijas Pašvaldību savienība |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| **Nr. p.k.** | **Saskaņošanai nosūtītā projekta redakcija (konkrēta punkta redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu**  | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu** | **Projekta attiecīgā punkta galīgā redakcija** |
| **1.** | 1. Izteikt norādi uz noteikumu izdošanas tiesisko pamatu šādā redakcijā:

“Izdoti saskaņā ar Atkritumu apsaimniekošanas likuma 4. panta trešo daļu, 6. panta 1.punktu un 1.1 punktu.” | **Tieslietu ministrija:**1. Lūdzam projekta anotācijas I sadaļas 2. punktā skaidrot projekta 1. punktā izteiktā grozījuma norādē uz spēkā esošo noteikumu izdošanas tiesisko pamatu pamatotību un nepieciešamību atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk – instrukcija) 14. punktam. Turklāt norādām, ka Atkritumu apsaimniekošanas likuma 4. panta trešā daļa neietver pilnvarojumu Ministru kabinetam izdot noteikumus, tāpēc lūdzam svītrot projekta 1. punktu un precizēt norādi uz projekta izdošanas tiesisko pamatu. Informējam, ka veidus kā likumdevējs likumā formulē pilnvarojumus Ministru kabinetam nosaka Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 47. punkts.
 | **Iebildums ir ņemts vērā.** | Noteikumu projekta 1. punkts svītrots. |
| **2.** | 1. Papildināt 3.punktu ar otro teikumu šādā redakcijā:

“Ja atkritumiem nepiemīt vismaz viena no viena no regulas Nr. 1357/2014 pielikumā minētajām īpašībām, tos uzskata par nebīstamiem atkritumiem.” | **Tieslietu ministrija:**2. Lūdzam izvērtēt projekta 2. punktā ietvertā jēdziena “nebīstamie atkritumi” skaidrojuma atbilstību projekta izdošanas tiesiskajam pamatam – Atkritumu apsaimniekošanas likuma 6. panta 1. un 1.1 punktam, ņemot vērā, ka spēkā esošie noteikumi ir attiecināmi uz īpašībām, kuras padara atkritumus bīstamus. Tādējādi, jēdziens “nebīstamie atkritumi” un tā skaidrojums būtu iekļaujams Atkritumu apsaimniekošanas likumā.Vienlaikus lūdzam atkārtoti izvērtēt projekta 2. punktā izteikto 3. punkta otrā teikuma redakciju, izsakot to viennozīmīgi skaidri, izsakot darbības vārdus pēc iespējas apgalvojuma formā un izvairoties no darbības vārdu nolieguma formā lietošanas. Kā arī iesakām aizstāt minētajā otrajā teikumā vārdus “viena no” ar vārdiem “kāda no”. Iesakām arī svītrot minētajā otrajā teikumā vārdus “viena no”, kas ir lieki.Projekta anotācijas V sadaļas 1. tabulā C ailē skaidrots, ka Eiropas Parlamenta un Padomes 2008. gada 19. novembra Direktīvas 2008/98/EK par atkritumiem un par dažu direktīvu atcelšanu (turpmāk – Direktīvas) 3. panta 2.a punkts projekta 2. punktā ir pārņemts daļēji. Lūdzam precizēt minēto C aili atbilstoši instrukcijas 56.3. apakšpunktam, sniedzot attiecīgu skaidrojumu, precīzi norādot, kad un kādā veidā Direktīvas vienība tiks pārņemta vai ieviesta pilnībā, kā arī norādot institūciju, kas ir atbildīga par šo saistību izpildi pilnībā. | **Iebildums ir ņemts vērā. Izdarīto grozījumu rezultātā ir mainījusies noteikumu projekta punktu numerācija.** | 1. Papildināt 3. punktu ar otro teikumu šādā redakcijā:

“Ja atkritumiem nepiemīt neviena no viena no regulas Nr. 1357/2014/ES pielikumā minētajām īpašībām, tos uzskata par atkritumiem, kas nav bīstami.”**Noteikumu projekta anotācijas I sadaļas 2. punkts ir precizēts šādā redakcijā:** **“Vides aizsardzības un reģionālās attīstības ministrija (turpmāk – VARAM) izvērtēja iespēju definīciju “nebīstamie atkritumi” iekļaut Atkritumu apsaimniekošanas likumā. VARAM secināja, ka Atkritumu apsaimniekošanas likumā nav nevienas normas, kura attiektos uz nebīstamo atkritumu apsaimniekošanu. Atbilstoši Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 38. punktam, likumprojektā terminus skaidro, ja terminā izteiktajam jēdzienam ir īpaša nozīme likumprojekta regulējamās nozares ietvaros, vai arī lai konkretizētu terminā izteiktā jēdziena izpratnes robežas. VARAM ieskatā termiņam “nebīstamie atkritumi” ir īpaša nozīme attiecībā uz atkritumu bīstamības īpašībām, kuras ir noteiktas Eiropas Komisijas 2014. gada 18. decembra Regulas Nr. 1357/2014/ES, ar ko aizstāj III pielikumu Eiropas Parlamenta un Padomes Direktīvai 2008/98/EK par atkritumiem un par dažu direktīvu atcelšanu.”** |
| **3.** | 5.Aizstāt 6.1.apakšpunktā vārdus “parasti izmanto” ar vārdu “izmantos”; | **Tieslietu ministrija:**3.Lūdzam atkārtoti izvērtēt projekta 5. punktā izteiktā grozījuma 6.1. apakšpunktā atbilstību Direktīvas 6. panta 1. punkta “a” apakšpunktam, kas noteic, ka “viela vai priekšmets tiks izmantoti konkrētiem nolūkiem” (*“the substance or object is to be used for specific purposes”* angļu val.). Tādējādi lūdzam izvērtēt iespēju aizstāt spēkā esošo noteikumu 6.1. apakšpunktā vārdus “parasti izmanto” ar vārdiem “paredzēts izmantot”. | **Iebildums ir ņemts vērā. Izdarīto grozījumu rezultātā ir mainījusies noteikumu projekta punktu numerācija.** | 3. 6. punktā[..]Aizstāt 6.1.apakšpunktā vārdus “parasti izmanto” ar vārdu “paredzēts izmantot”; |
| **4.** | 1. Papildināt noteikumus ar 7.1 punktu šādā redakcijā:

“7.1 Fiziska vai juridiska persona nodrošina, ka materiāls, kurš atbilst šo noteikumu 7.punktā minētajiem kritērijiem, atbilst arī normatīvo aktu prasībām par ķīmiskajām vielām un par preču un pakalpojumu drošību, ja fiziskā vai juridiskā persona pirmo reizi lieto materiālu, kas atbilst šo noteikumu 7.punktā minētajiem kritērijiem, un materiāls nav laists tirgū, vai arī pirmo reizi laiž tirgū materiālu, kas atbilst šo noteikumu 7.punktā minētajiem kritērijiem.” | **Tieslietu ministrija:**4.Lūdzam skaidrot, vai projektā vai spēkā esošajos noteikumos ir pārņemta arī Direktīvas 6. panta 5. punkta pēdējā teikumā noteiktā prasība: “Nosacījumi, kas paredzēti 1. punktā, ir jāizpilda pirms materiālam, kas vairs nav atkritumi, ir piemērojami tiesību akti ķimikāliju un produktu jomā.”Vienlaikus lūdzam atkārtoti izvērtēt jēdziena “materiāls” lietojumu projekta 6. punktā izteiktajā 7.1 punktā, kurā ir pārņemtas Direktīvas 6. panta 5. punkta prasības. Lūdzam skaidrot minētā jēdziena “materiāls” nozīmi, ņemot vērā, ka tas nav skaidrots spēkā esošajos noteikumos.Lūdzam arī atkārtoti izvērtēt un izteikt, ja iespējams, minēto 7.1 punkta redakciju viennozīmīgi un skaidri uztveramu tiesību normas piemērotājam, sadalot to apakšpunktos.  | **Iebildums ir ņemts vērā.**  | 5. Papildināt noteikumus ar 7.1 punktu šādā redakcijā:“7.1 Fiziska vai juridiska persona nodrošina, ka **viela vai priekšmets**, kurš atbilst šo noteikumu 7. punktā minētajiem kritērijiem, atbilst arī normatīvo aktu prasībām par ķīmiskajām vielām un par preču un pakalpojumu drošību, **ja fiziskā vai juridiskā persona:****71.1. pirmo reizi lieto vielu vai priekšmetu, kas atbilst šo noteikumu 7. punktā minētajiem kritērijiem, un viela vai priekšmets nav laists tirgū;****71.2. pirmo reizi laiž tirgū vielu vai priekšmetu, kas atbilst šo noteikumu 7. punktā minētajiem kritērijiem.”****Noteikumu projekta anotācijas I sadaļas 2. punkts ir papildināts šādā redakcijā:****“Kā izriet no Direktīvas 2018/851/ES 1. panta 6. punkta “c” punkta (Direktīvas 2008/98/EK 6. panta 5. punkts), fiziska vai juridiska persona, kas pirmo reizi izmanto, materiālu, kas vairs nav atkritumi un kas nav laists tirgū vai pirmoreiz laiž tirgū materiālu pēc tam, kad tas vairs nav atkritumi, nodrošina, ka materiāls atbilst attiecīgajām prasībām saskaņā ar piemērojamajiem tiesību aktiem ķimikāliju un produktu jomā. Nosacījumi, kas paredzēti Direktīvas 2008/98/EK 6. panta 1. punktā, ir jāizpilda pirms materiālam, kas vairs nav atkritumi, ir piemērojami tiesību akti ķimikāliju un produktu jomā. Tādejādi var secināt, ka attiecīgās fiziskās un juridiskās personas vispirms nodrošina, ka materiāli vairs nav atkritumi atbilstoši Direktīvas 2008/98/EK 6. panta 1. punktā noteiktajiem kritērijiem, kad vielu vai priekšmetu vairs neklasificē kā atkritumus. Ja šāda atbilstība tiek noteikta, minētās fiziskās un juridiskās personas arī nodrošina, ka minētie materiāli atbilst piemērojamajiem tiesību aktiem ķimikāliju un produktu jomā.”** |
| **5.** |  | **Tieslietu ministrija:**5.Projekta anotācijas V sadaļas 1. tabulā norādīts, ka Latvija nav izvēlējusies izmantot Direktīvas 6. panta 3. punktā un 6. panta 4. punktā paredzēto rīcības brīvību dalībvalstij. Lūdzam projekta anotācijas V sadaļas 1. tabulā norādīt pamatojumu, kādēļ nav izmantota Direktīvā paredzētā rīcības brīvība atbilstoši instrukcijas 56.5. apakšpunktam.  | **Iebildums ir ņemts vērā.**  | **Precizēta noteikumu projekta anotācijas V sadaļas 1. tabula.**  |

Atbildīgā amatpersona Ilze Doniņa